ค่า PM2.5 จังหวัดแม่ฮ่องสอนลดลง จากมาตรการเข้มและความร่วมมือจากทุกฝ่าย
กองจัดการคุณภาพอากาศและเสียง กรมควบคุมมลพิษ รายงนสถานการณ์คุณภาพอากาศ พื้นที่ภาคเหนือ ประจำวันอังคารที่ 16 มีนาคม พ.ศ.2564 ค่าเฉลี่ยเวลา 09.00 น. พบว่าคุณภาพอากาศอยู่ในระดับคุณภาพดีถึงมีผลกระทบต่อสุขภาพ โดยสารมลพิษทางอากาศที่ตรวจพบเกินมาตรฐานได้แก่ ฝุ่นละออง ขนาดไม่เกิน 2.5 ไมครอน (PM2.5) ตรวจพบค่าระหว่าง 33 - 143 ไมโครกรัมต่อลูกบาศก์เมตร (?g/m3) ต่ำสุดที่ตำบลปากน้ำโพ อำเภอเมือง จังหวัดนครสวรรค์ และสูงสุดที่ตำบลเวียงพางคำ อำเภอแม่สาย จังหวัดเชียงรายพื้นที่ที่ค่า PM2.5 เกินมาตรฐาน ได้แก่ จังหวัดเชียงใหม่ ลำปาง เชียงราย แม่ฮ่องสอน น่าน ลำพูน แพร่ พะเยา กำแพงเพชร สุโขทัย อุตรดิตถ์และจังหวัดเพชรบูรณ์ในส่วนของจังหวัดแม่ฮ่องสอน ตรวจพบค่า PM2.5 ได้จำนวน 78 ไมโครกรัมต่อลูกบาศก์เมตร อยู่ในระดับเริ่มมีผลกระทบต่อสุขภาพ(สีส้ม) เป็นวันแรกหลังอยู่ในระดับมีผลกระทบต่อสุขภาพ(สีแดง) ติดต่อกันมาเป็นระยะเวลามากกว่า 1 สัปดาห์ ถือเป็นแนวโน้มที่ดี หลังจังหวัดใช้มาตรการห้ามเผาเด็ดขาดทุกกรณีมาตั้งแต่วันที่ 8 มีนาคม 2564 อย่างไรก็ตาม กรมอุตุนิยมวิทยา ระบุว่า บริเวณภาคเหนือ ยังคงมีแนวโน้มการสะสมของฝุ่นละออง/หมอกควันมาก เนื่องจากลมที่พัดปกคลุมบริเวณดังกล่าวมีกำลังอ่อนและอากาศไม่สามารถลอยตัวขึ้นในแนวดิ่งได้ตามปกติ ทำให้การระบายของอากาศมีน้อย